İnquşetiya Respublikası Hökuməti

**İnquşetiya Respublikası Hökuməti** () — İnquşetiya Respublikasının ən yüksək icra hakimiyyəti orqanıdır. Hökumətin sədri İnquşetiya Respublikası Xalq Məclisinin razılığı ilə İnquşetiya Respublikasının Başçısı tərəfindən təyin edilir. İnquşetiya Respublikası Hökuməti, İnquşetiya Başçısı tərəfindən təyin edilən Sədrdən, müavinlərindən və İnquşetiya Respublikasının nazirlərindən ibarətdir.
## Tarixi
28 Fevral 1993-cü ildə İnquş Respublikasının Prezidenti seçkiləri keçirildi. Seçkilərdə tək namizəd general-mayor Ruslan Sultanoviç Auşevin namizədliyi inquş xalqı tərəfindən irəli sürüldü. Səsvermə zamanı səslərin 99,94 faizinin dəstəyini alan Ruslan Auşev İnquşetiyanın ilk Prezidenti oldu.

Martın 7-də, andiçmə günü İnquşetiya Prezidenti "İnquşiya Respublikasının Prezidenti seçilməsi ilə əlaqədar olaraq İnquşetiyanın bütün icra orqanlarının onun səlahiyyəti altına verilməsi haqqında" fərman imzaladı. Beləliklə, İnquşetiya respublikasının dövlət hakimiyyəti orqanlarının formalaşması başladı. Martın 24-də İnquş Respublikası Prezidentinin fərmanı ilə Ruslan Məcitoviç Tatiev İnquş Respublikası Nazirlər Sovetinin sədri təyin edildi.

İlk baş nazir vəzifəsini icra etməyə başladıqdan sonra, 2 aprel 1993-cü ildə İnquş Respublikası Prezidenti İnquş Respublikasının Nazirlər Şurası haqqında Müvəqqəti Əsasnaməni təsdiqlədi.

1993-cü il aprelin 8-də İnquş Respublikası Prezidentinin "İnquş Respublikası hökumət orqanlarının yaradılması haqqında" Fərmanı dərc edildi. Beləliklə, Nazirlər Soveti - İnquş Respublikası Hökuməti yarandı.
## Strukturu
İlk yaradılan respublika hökumətinə 12 nazirlik, 5 dövlət komitəsi, 9 idarə və digər icra hakimiyyəti daxil idi.

Bəzi respublika nazirləri, xüsusilə də güc strukturları nazirləri daha sonra federal səviyyədə təsdiq edildi. Beləliklə, Rusiya Daxili İşlər naziri V.Erin 1993-cü ilin iyul ayının əvvəlində İnquş Respublikası Daxili İşlər Nazirini vəzifə təyin etdi.

8 iyul 1993-cü ildə İnquşetiya Prezidentinin fərmanı ilə İnquşiya Respublikasının dövlət idarəetmə orqanlarının yeni quruluşu təsdiq edildi. Yeni Nazirlər Kabineti bir sədr və bir birinci müavin, on nazir, 15 dövlət komitəsi, 11 əyalət idarəsi və 11 dövlət birliyi və müəssisədən ibarət oldu.

1993-cü ilin martından 1994-cü ilin oktyabrınadək İnquşetiya Respublikası Hökuməti Nazran şəhərində daha əvvəl yerli tikinti idarəsinin yerləşdiyi Fabriçni küçəsində yerləşirdi. Hal-hazırda, bu artıq yenidən qurulan və yeni əlavə edilmiş korpuslarla Nazran şəhər Prokurorluğuna məxsusdur. 25 oktyabr 1994-cü ildə Nazirlər Kabineti Nazran şəhərində Barış meydanında yerləşən binaya köçürüldü.

Hökumət 16 yanvar 1999-cu ildə eni paytaxtın yerləşdiyi Maqas şəhərinə köçdü. Hal-hazırda respublika hökuməti Maqasda Nazirlər Kabineti üçün xüsusi olaraq tikilmiş iqamətgahda məskunlaşıb.

## Nazirlər Sovetinin rəhbərləri
1993-cü ildən hazırkı dövrə qədər İnquşetiya Respublikası Hökumətinə 18 şəxs rəhbərlik edib. Nazirlər Sovetinə başçılıq edənlərin siyahısı aşağıdakı kimidir:
* Ruslan Məcitoviç Tatiyev (24 mart - 5 iyul 1993))
* Tamerlan Muratoviç Didigov (5 iyul 1993 - 21 mart 1994)
* Muxarbek İlyasoviç Didigov (21 mart 1994 - 9 dekabr 1996)
*Belan Bagaudinoviç Xamçiev (10 dekabr 1996 - 3 avqust 1998)
* Maqomed-Bəşir Ziyautdinoviç Darsiqov (3 avqust 1998 - 24 noyabr 1999) 
* Əhməd İsaeviç Malsaqov (24 noyabr 1999 - 14 iyun 2002) 
* Viktor Andreyeviç Aleksentsev (26 avqust 2002 - 3 iyun 2003)
* Moguşkov, Timur Akhmetoviç (3 iyun 2003 - 30 iyun 2005)
* İbrahim Solsayeviç Malsaqov (30 iyun 2005 - 13 mart 2008)
* Harun Magometoviç Dzeitov (14 Mart - 12 Noyabr 2008) 
* Rəşid Yaxyaeviç Qaysanov (13 noyabr 2008 - 5 oktyabr 2009) 
Vorobyov, Aleksey Oleqoviç (5 oktyabr 2009 - 10 mart 2010)5 октября 2009)
* Musa Məcitoviç Çiliyev (10 mart 2010 - 19 sentyabr 2013)
* Abubakar Maqometoviç Malsaqov (19 sentyabr 2013 - 18 noyabr 2016)
* Ruslan Magometoviç Qağıyev (18 noyabr 2016 - 9 sentyabr 2018)
* Zyalimxan Sultanhamidoviç Evloyev (9 sentyabr 2018 - 8 sentyabr 2019)
* Konstantin Yurieviç Surikov (9 sentyabr 2019 - 27 yanvar 2020)
* Vladimir Vladimiroviç Slastenin (27 yanvar 2020-dən)

## İstinadlar

## Xarici keçidlər
* 
*